**NOTĂ INFORMATIVĂ**

**la proiectul hotărîrii Guvernului cu privire la transmiterea unui bun imobil**

Ministerul Economiei a elaborat prezentul proiect al hotărîrii Guvernului urmare demersului Primăriei oraşului Soroca.

În demersul Primăriei oraşului Soroca se reaminteşte că la 27 octombrie 2007 în urma unei explozii de gaze a fost deteriorat blocul locativ din or. Soroca, str. Ştefan cel Mare, 117.

Conform Hotărîrii Guvernului nr.43 din 23 ianuarie 2008 privind lichidarea consecinţelor exploziei de gaze în blocul locativ din str. Ştefan cel Mare, nr.117, or. Soroca, sinistraţilor în baza contractului de procurare a spaţiului locativ li s-au transferat pe conturi sumele necesare în aceste scopuri.

Paralel cu celelalte acţiuni Primăria oraşului Soroca, prin intermediul Agenţiei în construcţie şi dezvoltare a teritoriului, a elaborat proiectul de demolare a blocului efectuat. Lucrările au fost îndeplinite de urgenţă, deoarece blocul prezenta pericol, se anexează Decizia Consiliului orăşenesc Soroca nr.32/19 din 12.08.2010 cu privire la aprobarea actului de constatare pe teren a demolării blocului din str. Ştefan cel Mare, 117.

La moment pe terenul în cauză au rămas fundaţia şi subsolul (soclu), care se află la balanţa ÎM „DGLC”, dar este proprietate a statului.

Astfel, Primăria oraşului Soroca solicită transmiterea din proprietatea publică a statului în proprietatea publică a oraşului Soroca a fundaţiei şi subsolului (soclului) din str. Ştefan cel Mare, 117, or. Soroca în vederea întreprinderii acţiunilor de rigoare.

Prin urmare, reieşind din faptul că solicitarea Primăriei oraşului Soroca este efectuată în conformitate cu norma legală, adică este precedată de Decizia Consiliului orăşenesc Soroca nr.29/1 din 08.05.2013 cu privire la acceptarea de preluare în proprietate publică a unităţii administrativ teritoriale Soroca bunul imobil din str. Ştefan cel Mare, 117 (se anexează), precum şi prevederile legale ale art. 4 al Legii nr.435-XVI din 28 decembrie 2006 privind descentralizarea administrativă şi art.14 al Legii nr. 436-XVI din 28 decembrie 2006 privind administraţia publică locală, potrivit cărora administraţia publică locală „decide asupra lucrărilor de proiectare, construcţie, întreţinere şi modernizare a […] fondului locativ […]” considerăm oportun susţinerea şi promovarea proiectului în cauză.

**Viceprim-ministru, ministru Valeriu LAZĂR**